ZAPISNIK

     s 15. sjednice Vijeća Gradske četvrti Črnomerec
    održane 25. kolovoza 2022., s početkom u 18,00 sati u  
    Područnom uredu Črnomerec, Trg Francuske Republike 15,  soba broj 30/I                           
                       


Nazočni članovi Vijeća Gradske četvrti Črnomerec: Dražen Lučanin,, Arni Barišić, Ivan Filipović, Josip Jelić, Dubravko Kezić, Maja Kočiš, Jere Meić, Sandra Popara, Zdenka Sviben, Ljiljana Peršinec, Lidija Božić, Mislav Barišić i  Jelena Zenko Milović.

Nenazočni članovi Vijeća Gradske četvrti Črnomerec: Tomislav Domes i Petar Kriste

Ostali nazočni: Luka Tomšić, građanin, Snježana Ordanić, voditeljica Područnog odsjeka Črnomerec i Natalija Vidak, stručni referent za rad tijela mjesne samouprave.

Sjednicu otvara Dražen Lučanin, predsjednik Vijeća Gradske četvrti Črnomerec te pozdravlja sve prisutne.
Predsjednik konstatira da je prisutno 14 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 14.  sjednica na glasovanje.
Zapisnik jednoglasno usvojen.

Predsjednik čita dopunu dnevnog reda te isti daje na glasovanje.
 
Jednoglasno usvojen slijedeći
		              
		              dnevni red:

1. Prijedlozi zaključaka sa sjednica Vijeća Mjesnih odbora
· Prijedlog Zaključka o pošumljavanju odnosno sadnji stabala uz potok Kustošak
· Prijedlog Zaključka o sadnji živog zida uz željezničku prugu u Ulica Slavka Ježića
· Prijedlog Zaključka o davanju mišljenja na zahtjeve i prijedloge povećanja sigurnosti u Ulici Krvarić
· Prijedlog Zaključka o prijedlogu uređenja Ulice Treščak od 36 do 66 
· Zagrebačka cesta,  postava table autobusnog stajalište 
· Trg HOS-a uklanjanje zelenog otoka 
· Vinogradska cesta, postavljanje prometne signalizacije
· Jelenovac, rekonstrukcija vodoopskrbno cjevovoda
· Sveti Duh 67, postavljanje stupića financirati će se Planom komunalnih aktivnosti 
2. Pothodnik Gradiščanska-kompletna rekonstrukcija i uređenje

3. Ostali nespomenuti rashodi poslovanja, utrošak sredstava  za Dan Črnomerca 
4. Prijedlog zaključka o prijedlogu prenamjene koridora uz potok Črnomerec (Zaprešička ulica)
5. Doko Anton – kupnja zemljišta z.k.č. 8672/19 k.o. Grad Zagreb (površine 16 m2)
6. Informacije, pitanja i prijedloz

Ad.1.  Prijedlozi zaključaka sa sjednica Vijeća Mjesnih odbora
· Prijedlog Zaključka o pošumljavanju odnosno sadnji stabala uz potok Kustošak
· Prijedlog Zaključka o sadnji živog zida uz željezničku prugu u Ulica Slavka Ježića
· Prijedlog Zaključka o davanju mišljenja na zahtjeve i prijedloge povećanja sigurnosti u Ulici Krvarić
· Prijedlog Zaključka o prijedlogu uređenja Ulice Treščak od 36 do 66 
· Zagrebačka cesta,  postava table autobusnog stajalište 
· Trg HOS-a uklanjanje zelenog otoka 
· Vinogradska cesta, postavljanje prometne signalizacije
· Jelenovac, rekonstrukcija vodoopskrbno cjevovoda
· Sveti Duh 67, postavljanje stupića financirati će se Planom komunalnih aktivnosti 


Predsjednik čita Zaključak MO Kustošija centar o prijedlogu sadnje stabala uz potok Kustošak te otvara raspravu.
U raspravi sudjelovali: Josip Jelić, Atni Barišić i Dražen Lučanin
Predsjednik daje prijedlog Zaključka na glasovanje.

Jednoglasno usvojen slijedeći


ZAKLJUČAK
        o prijedlogu sadnje stabala uz potok Kustošak  

1. Vijeće je razmotrilo Zaključak Vijeća Mjesnog odbora Kustošije centar kojim se traži sadnja stabala uz potok Kustošak, u  Vatrogasnoj ulici, na Trgu Hrvatskih obrambenih snaga i u Sokolskoj ulici od Ilice do željezničke pruge. 

2. Vijeće podržava Zaključak o sadnji stabala uz potok Kustošak  na navedenom potezu te traži od Hrvatskih voda suglasnost i očitovanje o navedenom prijedlogu. 

3. Ovaj će Zaključak biti dostavljen Hrvatskim vodama na daljnje postupanje.


Predsjednik čita Zaključak MO Kustošija centar o sadnji živog zida uz željezničku prugu u ulici Slavka Ježića te otvara raspravu. Obzirom da se nitko ne javlja za riječ daje isti na glasovanje.

Jednoglasno usvojen slijedeći


                                                             ZAKLJUČAK
     o prijedlogu sadnji žive ograde u Ulici Slavka Ježića uz željezničku prugu 

1. Vijeće je razmotrilo Zaključak Vijeća Mjesnog odbora Kustošije centar kojim se traži sadnja žive ograde u Ulici Slavka Ježića koja je nedavno uklonjena. Navedena sadnja žive ograde umanjila bi buku  kojom su izloženi stanari u Ulici Slavka Ježića. 
2. Vijeće podržava Zaključak o sadnji žive ograde u Ulici Slavka Ježića te traži od Hrvatskih željeznica suglasnost i očitovanje o navedenom prijedlogu. 
3. Ovaj će Zaključak biti dostavljen Hrvatskim željeznicama na daljnje postupanje.

Predsjednik čita Zaključak MO Gornja Kustošija vezano uz prijedlog povećanja sigurnosti prometovanja u ulici Krvatić te otvara raspravu.
U raspravi sudjelovali: Lidija Bačić, Arni Barišić, Ljiljana Peršinec, Jere Meić, Snježana Ordanići i Dražen Lučanin.
Predsjednik daje prijedlog Zaključka na glasovanje.

Jednoglasno usvojen  slijedeći

ZAKLJUČAK
        o prijedlogu povećanja sigurnosti prometovanja u ulici Krvarić  

1. Vijeće je razmotrilo Zaključak Vijeća Mjesnog odbora  Gornja Kustošija kojim se traži prijedlog rješenja za povećanje sigurnosti prometovanja u ulici Krvarić obzirom da nema realne mogućnosti gradnje nogostupa.  

2. Vijeće podržava Zaključak i  traži  nadležan Gradski ured za obnovu, izgradnju, prostorno uređenje, graditeljstvo, komunalne poslove i promet, Sektor za promet  da predloži rješenja za povećanje sigurnost prometovanja pješaka u ulici Krvarići, a koja će se moći realizirati u što kraćem roku.  

3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet  na daljnje postupanje.

Predsjednik čita Zaključak MO Medvedgrad te otvara raspravu.
U raspravi sudjelovali: Snježana Ordanić i Dražen Lučanin.
Predsjednik daje prijedlog Zaključka na glasovanje.
Jednoglasno usvojen slijedeći
ZAKLJUČAK
        o prijedlogu asfaltiranja ulice Treščak od kbr. 36 do 66   c

1. Vijeće je razmotrilo Zaključak Vijeća Mjesnog odbora  Medvedgrad kojim se traži osiguranje sredstava Planom komunalnih aktivnosti za asfaltiranje i uređenje ulice Treščak od kbr. 36 do 66. Navedeni dio ulice je strm i često neprohodan, a učestalo nasipavanje tucanikom i ravnanje iziskuje  značajna sredstava za održavanje. 

2. Vijeće podržava Zaključak te će Planom komunalnih aktivnosti u 2023. osigurati sredstva za asfaltiranje i uređenje navedenog djela ulice Treščak.    

3. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost na daljnje postupanje.
Predsjednik čita Zaključak MO Kustošija centar te otvara raspravu. Obzirom da se nitko ne javlja za riječ isti daje na glasovanje.
Jednoglasno usvojen slijedeći

ZAKLJUČAK
        o prijedlogu postavljanja table s voznim redom na stajalište autobusa                              u Zagrebačkoj cesti kod kbr. 24

1. Vijeće je razmotrilo Zaključak Vijeća Mjesnog odbora  Kustošija centar kojim se traži postavljanja table na stajalište autobusa s voznim redom u Zagrebačkoj cesti kod kbr. 24 . 

2. Vijeće podržava Zaključak te traži da se postave rasporedi voznih redova za linije koje tamo staju.  

3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet  i Zagrebačkom električnom tramvaju na daljnje postupanje.

Predsjednik čita Zaključak MO Kustošija centar vezano uz uklanjanje zelenog otoka na Trgu Hrvatskih obrambenih snaga te otvara raspravu.

U raspravi sudjelovali: Josip Jelić, Ljiljana Peršinec, Maja Kočiš, Jere Meić, Arni Barišić i Zdenka Sviben.
Predsjednik daje prijedlog Zaključka na glasovanje.

S 6 glasova PROTIV, 3 ZA i 4 SUZDRŽANA usvojen slijedeći



ZAKLJUČAK
        o uklanjanju zelenog otoka na Trgu Hrvatskih obrambenih snaga    

· Vijeće je raspravljalo o Zaključku Vijeća Mjesnog odbora Kustošije centar kojim se traži uklanjanje zelenog otoka na Trgu Hrvatskih obrambenih snaga.
· Vijeće nije suglasno da se ukloni zeleni otok obzirom da su Vijeća Mjesnih odbora morala dostaviti očitovanja o uklanjanju zelenih otoka prije par mjeseci te navedena lokacija nije navedena.    
Predsjednik čita Zaključak Mo Jelenovac te otvara raspravu.
U raspravi sudjelovali: Mislav Barišić, Arni Barišić, Lidija Božić i Dražen Lučanin.
Predsjednik daje prijedlog Zaključka na glasovanje.

S 11 glasova ZA i 2 SUZDRŽANA usvojen slijedeći

ZAKLJUČAK
                               o postavljanju prometnog znaka u Vinogradskoj cesti 
                                       od kbr. 28 do Ulice Ivana Kosirnika 

· Vijeće je raspravljalo o Zaključku Vijeća Mjesnog odbora Jelnovac kojim se traži postavljanje prometnog znaka zabrane parkiranja s dopunskom pločom „pauk“ u vinogradskoj cesti kod kbr. 28. 
· Vijeće nije suglasno s navedenim zaključkom obzirom da nema adekvatnog rješenja za parkiranje u blizini bolnice. 
Predsjednik čita Zaključak MO Jelenovac te otvara raspravu.
U raspravi sudjelovali: Josip Jelić i Dražen Lučanin.
Predsjednik daje prijedlog Zaključka na glasovanje.
Jednoglasno usvojen slijedeći

ZAKLJUČAK
       o prijedlogu rekonstrukcije vodoopskrbnog cjevovoda u ulici Jelenovac 

1. Vijeće je razmotrilo Zaključak Vijeća Mjesnog odbora Jelenovac kojim se traži rekonstrukcija vodoopskrbnog cjevovoda u ulici Jelenovac zbog učestalih puknuća istih.  
2. Vijeće podržava Zaključak te traži od Vodoopskrbe i odvodnje da rekonstrukciju vodoopskrbnog cjevovoda u ulici Jelenovac uvrsti u  prioritete za 2023. godinu. 
3. Ovaj će Zaključak biti dostavljen Vodoopskrbi i odvodnji na daljnje postupanje.
Predsjednik kratko obrazlaže dopis Gradskog ureda za obnovu, izgradnju, prostorno uređenje, graditeljstvo, komunalne poslove i promet kojim se traži očitovanje Vijeća vezano za postavljanje elastičnih stupića u ulici Sveti Duh 67 te otvara raspravu.
U raspravi sudjelovali: Josip Jelić, Arni Barišić, Lidija Božić i Dražen Lučanin.
Predsjednik daje prijedlog Zaključka na glasovanje.
Jednoglasno usvojen slijedeći

ZAKLJUČAK
        o postavljanju elastičnih stupića u ulici Sveti Duh 67   

1. Vijeće je razmotrilo dopis Gradskog ureda za obnovu, izgradnju, prostorno uređenje, graditeljstvo, komunalne poslove i promet, kojim se traži očitovanje o financiranju postavljanja elastičnih stupića u ulici Sveti Duh 67.  

2. Vijeće će financirati rebalansom Plana komunalnih aktivnosti u 2022. postavljanje elastičnih stupića u ulici Sveti Duh 67, jer stanari zbog parkiranih taksista ne mogu izaći/ući automobilom u dvorište.  

3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet  na daljnje postupanje.


   Ad.2. Pothodnik Gradiščanska-kompletna rekonstrukcija i uređenje

Predsjednik obrazlaže traženo te obzirom da se nitko ne javlja za riječ daje prijedlog na glasovanje.
Jednoglasno usvojen slijedeći

ZAKLJUČAK
        o prijedlogu rekonstrukcije pothodnika  Selska cesta – Gradiščanska ulica 

1. Vijeće je raspravljalo o pješačkom pothodniku u Selskoj cesti kod Gradiščanske ulice koji je u derutnom stanju.

2. Vijeće predlaže da nadležan Gradski ured za obnovu, izgradnju, prostorno uređenje, graditeljstvo, komunalne poslove i promet u rebalans Programa za 2022. ili Program za 2023. uvrsti rekonstrukciju pothodnika u Selskoj cesti kod Gradiščanske ulice.  

3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet  na daljnje postupanje.

Ad.3.  Ostali nespomenuti rashodi poslovanja, utrošak sredstava  za Dan Črnomerca 

Predsjednik kratko obrazlaže te kaže da je ostalo još 45.000,00 kuna neraspoređenih sredstava te otvara raspravu.
U raspravi sudjelovali: Mislav Barišić, Arni Barišić, Lidija Božić, Zdenka Sviben i Dražen Lučanin.
Predsjednik daje prijedlog Zaključka na glasovanje.

Jednoglasno usvojen slijedeći

ZAKLJUČAK 
o prijedlogu utroška sredstava s pozicije
 ostali nespomenuti rashodi poslovanja

I. Vijeće Gradske četvrti Črnomerec iz Razdjela Proračuna Grada Zagreba 0502, na poziciji  138 – 3299 "Ostali nespomenuti rashodi poslovanja" za 2022. raspolaže sa 50.000,00 kn.	

II. Vijeće predlaže utrošak sredstava iz točke I. ovog zaključka za promotivni materijal za obilježavanje Dana Črnomerca, 1. i 2. listopada 2022., u iznosu od 45.000,00 kn. 
 III.  Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost na daljnje postupanje.



ZAKLJUČAK
       o mišljenju na izrađenu studiju Područja gradskog projekta 
 Tržnice Kustošija  

4. Vijeće je raspravljalo o prijedlogu izrađene studije područja gradskog projekta Tržnica Kustošija. 

5. Vijeće je mišljenja da tržnica Kustošija i kuglana Grmoščica trebaju ostati otvorena površina i sportski objekt u vlasništvu Grada Zagreba dostupni za sve  građane.
6. Vijeće nije suglasno da Tržnicu Kustošija i Kuglanu Grmoščica svojim projektom obuhvati privatni investitor.   

7. Ovaj će Zaključak biti dostavljen Gradskom uredu za gospodarstvo, ekološku održivost i strategijsko planiranje  na daljnje postupanje. 


Ad.4. Prijedlog zaključka o prijedlogu prenamjene koridora uz potok Črnomerec (Zaprešička ulica)

Predsjednik kratko obrazlaže te obzirom da se nitko ne javlja za riječ daje prijedlog Zaključka na glasovanje.

Jednoglasno usvojen slijedeći


               Z A K LJ U Č A K
             o prijedlogu prenamjene koridora uz potok Črnomerec (Zaprešička ulica) 

1. Vijeće je raspravljalo o  prijedlogu prenamjene koridora za prometnicu uz potok Črnomerec (Zaprešička ulica) isključivo za prometovanje tramvaja, pješaka i biciklista, bez motornog prometa.

2. Vijeće podržava navedeni prijedlog te predlaže da nadležni Gradski ured za obnovu, izgradnju, prostorno uređenje, graditeljstvo, komunalne poslove i promet pokrene potrebne radnje za realizaciju navedenog. obzirom da Vijeće nema dostatna financijska sredstva. 

3. Ovaj Zaključak dostaviti će se Gradskom  ured za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 
  

Ad.5. Doko Anton – kupnja zemljišta z.k.č. 8672/19 k.o. Grad Zagreb (površine      16 m2)

Predsjednik kaže da Gradski ured za upravljanje imovinom Grada traži očitovanje od Vijeće za kupnju zemljišta z.k.l. 8672/19 k.o. Grad Zagreb te isto daje na glasovanje.

Jednoglasno usvojen slijedeći

          Z A K LJ U Č A K
             o očitovanju na kupnju zemljišta z.k.č. 8672/19 k.o. Grad Zagreb  

1. Vijeće Gradske četvrti Črnomerec je razmotrilo dopis kojim se trži očitovanje za kupnju zemljišta z.k.č. 8672/19 k.o. Grad Zagreb od strane Doko Antona. 

2. Vijeće je suglasno da se Antonu Doku proda z.k.č. 8672/19 k.o. Grda Zagreb površine 16 m2 obzirom da Vijeće nema planirane radove na navedenoj čestici.   

3. Ovaj Zaključak dostaviti će se Gradskom uredu za upravljanje imovinom Grada. 

 	Ad.6. Informacije, pitanja i prijedlozi

Luka Tomšić pita tko je vlasnik prostora Grafokartona u Ilici.
Dražen Lučanin kaže da je taj prostor u privatnom vlasništvu. Vijeće će tažiti da se Urbanističkim planom uređenja tog prostora obavijesti Vijeće o planu uređenja.
Obzirom da se nitko ne javlja za riječ predsjednik zatvara sjednicu.
	


Sjednica je završila u 19,00 sati
Zapisnik sastavila:
Natalija Vidak	
				
KLASA: 024-08/22-002/224
URBROJ: 251-06-11-3-22-3 
Zagreb, 25. kolovoza 2022.


								 Predsjednik Vijeća
                                                                                 	      Gradske četvrti Črnomerec

